Тринадесетият ключ, Тина Електра
Тринадесетият ключ, Тина Електра
--------------------------------


**Посланията на Делфин, плеядианска група от Светлината.**


“Тринадесетият ключ” е система от знания, медитации и упражнения за опознаване на енергетиката на човешката душа и възстановяване на енергийните системи на човека, както и за пряко използване на светлинни проходи, описани в книгата. Целта е да си припомним онази част от нашия живот, която бива забравена с идването ни в човешки тела, но в която всички ние участваме при създаването на плановете за живота ни на Земята, изживяваме възможните сценарии на своеобразен светлинен полигон в духовния свят, след което се раждаме в материалния свят, където можем да проявим всичко, което вече сме планирали.
Хората често казват, че нещо е било писано, и са прави – да, писано е там, горе, или вътре в нас. И всички ние сме били там, когато то се е пишело... В мига, в който си спомним това, ще бъдем в състояние да търсим съзнателно защо сме избрали тази или онази трудност в живота си, какви задачи ще трябва да решим, така че да дадем своя принос на Цялото, което наричаме Бог, защото всички сме частици от Него.

Чрез тази книга група Делфин, колективно съзнание от Плеядите, предоставя на хората съвсем нови знания за човешките енергийни системи, както и информация, която досега е била споменавана, но в известна степен е била завоалирана и недоизяснена, вероятно поради факта, че човечеството е било в своята “детска” възраст и за тези знания е било твърде рано.

Всички ние като хора пораснахме и вече е време да учим по нов начин, да познаваме не само физическите си тела, мислите и чувствата си, а да се отнасяме по нов начин и към самия живот. За да го направим, е необходимо да познаваме добре работата на енергийните си системи и онова, което ни свързва с по-висшите измерения, откъдето сме дошли, за да изпълним мисията си. Време е да опознаем следващото ниво от своята лична човешка енергетика и да напишем светлата история на Земята.